b'\n_START_ARTICLE_\nEvgen Savojski\n_START_SECTION_\n\xc5\xbdivljenjepis\n_START_PARAGRAPH_\nEvgen Savojski je bil rojen v Franciji kot sin italijanskega princa Evgena Mauricea Savojskega in vzgojen v pari\xc5\xa1kih \xc5\xa1olah. Francijo pa je zapustil, ko mu francoski kralj Ludvik XIV. ni hotel podeliti \xc4\x8dastni\xc5\xa1kega \xc4\x8dina. Vstopil je v avstrijsko vojsko in bil od takrat naprej zagrizen nasprotnik Francije._NEWLINE_Prve voja\xc5\xa1ke izku\xc5\xa1nje je pridobil pri obrambi Dunaja pred Turki leta 1683, ter kasneje v vojni s Francozi na Renu. Kmalu je se je za\xc4\x8del vzpenjati v voja\xc5\xa1ki hierarhiji. \xc5\xbde leta 1691 je prevzel poveljstvo nad enotami v Italiji in dosegel nekaj zmag nad francosko vojsko. Leta 1697 se je vrnil v Avstrijo, kjer se je spet boril proti Turkom._NEWLINE_Ob za\xc4\x8detku \xc5\xa1panske nasledstvene vojne (1701\xe2\x80\x931714) se je vrnil v Italijo in tam spet nekajkrat porazil Francoze. Leta 1704 je sodeloval v bitki pri Blenheimu, se takoj po njej vrnil v Italijo, kjer je s svojo vojsko zasedel Torino in se vrnil nazaj na sever, kjer je sodeloval \xc5\xa1e v bitki pri Ourdenardu._NEWLINE_Po kratkem obdobju miru, se je vrnil na boji\xc5\xa1\xc4\x8de v boju proti Turkom in s svojo vojsko leta 1716 zasedel Beograd._NEWLINE_Med letoma 1716 in 1734 je bil guverner na Avstrijskem Nizozemskem._NEWLINE_Leta 1734 se je spet vrnil na boji\xc5\xa1\xc4\x8de in z avstrijsko vojsko posegel v poljsko nasledstveno vojno (1734\xe2\x80\x931735).'